**คำนำ**

งานสวัสดิการสังคมสำนักปลัดองค์การบริหารส่วนตำบลเขาขาว มีบทบาทหน้าที่ในการจัดสวัสดิการสังคมให้กับผู้ด้อยโอกาสทางสังคมในเขตตำบลเขาขาว และส่งเสริมคุณภาพชีวิตให้กับบุคคลเหลานี้รวมทั้งมีบทบาทหน้าที่ในการดำเนินการรับลงทะเบียนผู้สูงอายุเพื่อรับเงินเบี้ยยังชีพผู้สูงอายุการรับลงทะเบียนผู้พิการเพื่อรับเงินเบี้ยความพิการและรับคำร้องผู้ป่วยเอดส์เพื่อรับเบี้ยยังชีพผู้ป่วยเอดส์รวมทั้งการจ่ายเงินเบี้ยยังชีพฯให้กับบุคคลดังกล่าวโดยถือปฏิบัติตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่นพ.ศ.2548 ระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่นพ.ศ. 2552 และระเบียบกระทรวงมหาดไทยว่าด้วยหลักเกณฑ์การจ่ายเบี้ยความพิการขององค์กรปกครองส่วนท้องถิ่นพ.ศ. 2553

ดังนั้นเพื่อให้ประชาชนที่มาขอรับบริการได้มีความเข้าใจที่ถูกต้องมีแนวทางในการปฏิบัติที่ชัดเจนซึ่งจะนำไปสู่ความสะดวกรวดเร็วและถูกต้องในการขอรับบริการในเรื่องดังกล่าวองค์การบริหารส่วนตำบลเขาขาว จึงได้จัดทำคู่มือการลงทะเบียนและยื่นคำขอรับเงินเบี้ยยังชีพผู้สูงอายุการลงทะเบียนและยื่นคำขอรับเงินเบี้ยความพิการการยื่นคำร้องเพื่อรับเงินเบี้ยยังชีพ ผู้ป่วยเอดส์ขึ้นองค์การบริหารส่วนตำบลเขาขาวหวังเป็นอย่างยิ่งว่าคู่มือฉบับนี้จะเป็นส่วนหนึ่งที่ทำให้ผู้สูงอายุคนพิการและผู้ป่วยเอดส์มีความเข้าใจที่ถูกต้องถึงสิทธิพึงได้รับรวมทั้งทราบแนวทางในการปฏิบัติที่ชัดเจนซึ่งจะทำให้เกิดประโยชน์สูงสุดต่อบุคคลดังกล่าวและประชาชนที่มาขอรับบริการต่อไปงานสวัสดิการสังคมสำนักงานปลัดองค์การบริหารส่วนตำบลเขาขาว

**งานสวัสดิการสังคม**

**สำนักปลัดองค์การบริหารส่วนตำบลเขาขาว**

**คุณสมบัติของผู้มีสิทธิขึ้นทะเบียนรับเบี้ยยังชีพผู้สูงอายุ**

**ตรวจสอบคุณสมบัติของตัวเองตามรายการดังนี้**

(1) มีสัญชาติไทย

(2) มีภูมิลำเนาอยู่ในเขตอบต.เขาขาว (ตามทะเบียนบ้าน)

(3) เป็นผู้มีอายุ 60 ปีบริบูรณ์ในปีถัดไป (ปัจจุบันอายุ 59 ปีบริบูรณ์และต้องเกิดก่อน1 ตุลาคม)

(4) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐรัฐวิสาหกิจหรือองค์กรปกครองส่วนท้องถิ่นได้แก่ผู้รับเงินบำนาญเบี้ยหวัดบำนาญพิเศษหรือเงินอื่นใดในลักษณะเดียวกันผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่นจัดให้เป็นประจำยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์การปกครองส่วนท้องถิ่น

**กรณีได้รับเบี้ยยังชีพผู้สูงอายุอยู่แล้วและได้ย้ายเข้ามาในพื้นที่องค์การบริหาร**

**ส่วนตำบลเขาขาวจะต้องมาขึ้นทะเบียนที่ อบต.เขาขาวอีกครั้งหนึ่งภายใน 1-30พฤศจิกายน**

**ขั้นตอนการขึ้นทะเบียนเพื่อรับเงินเบี้ยยังชีพผู้สูงอายุ**

**ยื่นเอกสาร/หลักฐานกรอกแบบฟอร์ม**

**“แบบคำขอลงทะเบียนรับเงินเบี้ยยังชีพผู้สูงอายุ”**

**โดยมีหลักฐานประกอบการยื่นคำร้องดังนี้**

1. บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
2. ทะเบียนบ้านพร้อมสำเนา
3. สมุดบัญชีเงินฝากธนาคารพร้อมสำเนา (เฉพาะหน้าที่แสดงชื่อและเลขที่บัญชี) สำหรับกรณีที่ผู้ขอรับเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร

**หมายเหตุ\*\* ในกรณีผู้สูงอายุที่ไม่สามารถมาลงทะเบียนด้วยตนเองอาจมอบอำนาจให้ผู้อื่นเป็นผู้ยื่นคำขอรับเบี้ยยังชีพผู้สูงอายุได้โดยให้ผู้รับมอบอำนาจติดต่อที่อบต.เขาขาว พร้อมสำเนาบัตรประจำตัวประชาชน**

**\*\*ขอรับแบบคำขอขึ้นทะเบียนผู้สูงอายุและยื่นเอกสารประกอบได้ที่ฝ่ายประชาสัมพันธ์หรือ**

**งานสวัสดิการสังคม อบต.เขาขาว\*\*\***

**คุณสมบัติของผู้มีสิทธิขึ้นทะเบียนรับเงินเบี้ยยังชีพความพิการ**

**ตรวจสอบคุณสมบัติของตัวเองตามรายการดังนี้**

1) มีสัญชาติไทย

2) มีภูมิลำเนาอยู่ในเขต อบต. เขาขาว (ตามทะเบียนบ้าน)

3) มีบัตรประจำตัวคนพิการตามกฎหมายว่าด้วยการส่งเสริมคุณภาพ

ชีวิตคนพิการ

4) ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

**กรณีได้รับเบี้ยยังชีพคนพิการอยู่แล้วและได้ย้ายเข้ามาในพื้นที่ตำบลเขาขาวจะต้องมาขึ้นทะเบียนที่ อบต.เขาขาวอีกครั้งหนึ่งภายใน 1-30พฤศจิกายน**

**ขั้นตอนการขึ้นทะเบียน เพื่อรับเงินเบี้ยยังชีพความพิการ**

**ยื่นเอกสารหลักฐานกรอกแบบฟอร์ม**

**“แบบคำขอลงทะเบียนรับเงินเบี้ยยังชีพคนพิการ”**

**โดยมีหลักฐานประกอบการยื่นคำร้องดังนี้**

1. บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
2. ทะเบียนบ้านพร้อมสำเนา
3. สมุดบัญชีเงินฝากธนาคารพร้อมสำเนา (เฉพาะหน้าที่แสดงชื่อและเลขที่บัญชี) สำหรับกรณีที่ผู้ขอรับเบี้ยยังชีพคนพิการประสงค์ขอรับเงินเบี้ยยังชีพผ่านธนาคาร

หมายเหตุในกรณีคนพิการไม่สามารถมาลงทะเบียนด้วยตนเองอาจมอบอำนาจเป็นลายลักษณ์อักษรให้ผู้ดูแลคนพิการยื่นคำขอแทนแต่ต้องนำหลักฐานของคนพิการและคนดูแลคนพิการไปแสดงต่อเจ้าหน้าที่ด้วยคนพิการที่เป็นผู้สูงอายุสามารถลงทะเบียนเพื่อขอรับเบี้ยยังชีพผู้สูงอายุได้ด้วย

\*\*ขอรับแบบคำขอขึ้นทะเบียนผู้พิการและยื่นเอกสารประกอบได้ที่ฝ่ายประชาสัมพันธ์หรือ

งานสวัสดิการสังคม อบต.เขาขาว\*\*\*

**คำชี้แจง**

ผู้สูงอายุ/คนพิการที่มีสิทธิรับเงินเบี้ยยังชีพอยู่แล้วในพื้นที่อื่นภายหลังได้ย้ายทะเบียนบ้านเข้ามาอยู่ใน

พื้นที่ตำบลเขาขาวให้มาแจ้งลงทะเบียนเพื่อขอรับเงินเบี้ยยังชีพต่อที่อบต. เขาขาวแต่สิทธิในการรับเงินยัง

จะคงอยู่ที่เดิมจนสิ้นปีงบประมาณเช่น

นาย ก. รับเงินเบี้ยยังชีพอยู่อบต. แหลม ภายหลังได้แจ้งย้ายที่อยู่มาอยู่พื้นที่ตำบลเขาขาวในวันที่ 20

สิงหาคม 2558 นาย ก. ต้องมาขึ้นทะเบียนใหม่ที่อบต.เขาขาว ภายในวันที่ 30 พฤศจิกายน 2558 แต่นาย ก. จะยังคงรับเงินเบี้ยยังชีพที่อบต. แหลม อยู่จนถึงเดือนกันยายน 2558 และมีสิทธิรับเงินเบี้ยยังชีพผู้สูงอายุที่อบต.เขาขาวในเดือนตุลาคม 2559 เป็นต้นไป

**ประกาศรายชื่อผู้มีสิทธิรับเงิน**

**เบี้ยยังชีพผู้สูงอายุและเบี้ยยังชีพความพิการ**

ให้ผู้ทีมายื่นคำขอรับเบี้ยยังชีพมาตรวจสอบรายชื่อตามประกาศที่บอร์ดประชาสัมพันธ์ ณ ที่ทำการองค์การบริหารส่วนตำบลเขาขาว ภายในวันที่ 15 ธันวาคมของทุกปี (นับจากวันสิ้นสุดกำหนดการยื่นขอขึ้นทะเบียนวันที่ 30 พฤศจิกายนของทุกปี)

**การจ่ายเบี้ยยังชีพผู้สูงอายุและเบี้ยยังชีพความพิการ**

อบต.เขาขาว จะดำเนินการเบิกจ่ายเงินให้กับผู้สูงอายุและคนพิการที่มาขึ้นทะเบียนไว้แล้วภายในวันที่

10 ของทุกเดือนโดยจะเริ่มตั้งแต่เดือนตุลาคมปีถัดไปโดยการจ่ายจะจ่ายเป็นเงินสดหรือโอนเข้าบัญชีธนาคาร

ตามที่ผู้สูงอายุและคนพิการได้แจ้งความประสงค์ไว้

**สำหรับการจ่ายที่เป็นการจ่ายเงินสดมีแนวทางการปฏิบัติตามขั้นตอนการจ่ายเงินสวัสดิการเบี้ยยังชีพผู้สูงอายุและเบี้ยยังชีพความพิการดังนี้**

1) งานสวัสดิการสังคม อบต.เขาขาวแจ้งกำหนดการประชาสัมพันธ์ให้ผู้มีสิทธิ์ทราบล่วงหน้าไม่น้อยกว่า 2 วัน

2) เจ้าหน้าที่ออกให้บริการ ณ สถานที่ที่กำหนดโดยคำนึงถึงความสะดวกของผู้มารับเบี้ยยังชีพ

3) การจ่ายเงินเจ้าหน้าที่จะตรวจสอบรายชื่อผู้มีสิทธิ์เรียงลำดับการจ่ายเงินโดยการขานชื่อและให้ผู้มีสิทธิ์แสดงหลักฐานเช่นบัตรประจำตัวประชาชนเมื่อตรวจถูกต้องแล้วจึงให้ลงลายมือชื่อรับเงินเบี้ยยังชีพ

4) เจ้าหน้าที่จ่ายเงินให้แก่ผู้มีสิทธิครบทุกรายโดยให้สมาชิกสภาองค์การบริหารส่วนตำบลเขาขาวในพื้นที่ลงนามเป็นพยานการจ่ายเงินในใบสำคัญรับเงินทุกครั้งเป็นอันแล้วเสร็จ

**การคำนวณเงินเบี้ยยังชีพแบบขั้นบันไดสำหรับผู้สูงอายุ**

กำหนดเงินเบี้ยยังชีพต่อเดือนที่ผู้สูงอายุจะได้รับในปัจจุบัน (ปี 2558)การจ่ายเงินเบี้ยยังชีพให้แก่ผู้สูงอายุคิดในอัตราเบี้ยยังชีพแบบขั้นบันได

แบบ “ขั้นบันได” หมายถึงการแบ่งช่วงอายุของผู้สูงอายุออกเป็นช่วงๆหรือเป็นขั้นขึ้นไปเรื่อยๆโดยเริ่มตั้งแต่อายุ 60 ปีโดยคำนวณตามปีงบประมาณมิใช่ปีปฏิทินและไม่มีการเพิ่มของอายุระหว่างปีดังนี้

|  |  |  |
| --- | --- | --- |
| **ขั้น** | **ช่วงอายุ (ปี** | **จำนวนเงิน (บาท)** |
| ขั้นที่ 1 | 60 – 69 ปี | 600 |
| ขั้นที่ 2 | 70 – 79 ปี | 700 |
| ขั้นที่ 3 | 80 – 89 ปี | 800 |
| ขั้นที่ 4 | 90 ปีขึ้นไป | 1,000 |

**วิธีคำนวณอายุของผู้สูงอายุ**

การนับอายุว่าจะอยู่ในขั้นที่เท่าไหร่ให้นับ ณ วันที่ 30 กันยายนเท่านั้นเช่น

1. นางก. เกิด 30 กันยายน 2487 ณวันที่ 30กันยายน 2558 นางก. จะอายุ 70 ปีหมายความว่านางก. จะได้รับเงินเบี้ยยังชีพเดือนละ 700 บาทในเดือน

ตุลาคม 2557 (งบประมาณปี2558)

2. นางข. เกิด 1 ตุลาคม 2487 ณวันที่ 30 กันยายน2558 นางข. จะอายุ 69 ปี หมายความว่าจะได้รับเงินเบี้ยยังชีพเดือนละ 600 บาทเท่าเดิมจนกว่าจะถึงรอบปีถัดไป

**การนับรอบปีงบประมาณคือ 1 ตุลาคม -30 กันยายนเช่น**

**ปีงบประมาณ 2558 จะเริ่มตั้งแต่ 1 ตุลาคม 2557-30 กันยายน 2558**

**ปีงบประมาณ 2559 จะเริ่มตั้งแต่ 1 ตุลาคม 2558-30 กันยายน 2559**

**การสิ้นสุดการรับเงินเบี้ยยังชีพ**

ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่นพ.ศ. ๒๕๕๒

ข้อ ๑๔ สิทธิของผู้ได้รับเงินเบี้ยยังชีพผู้สูงอายุตามระเบียบนี้สิ้นสุดลงในกรณีดังต่อไปนี้

1. ตาย

2. ย้ายภูมิลำเนาไปนอกเขตอบต.

3. แจ้งสละสิทธิการขอรับเงินเบี้ยยังชีพ

4. ขาดคุณสมบัติตามข้อ 6

**หน้าที่ของผู้รับเบี้ยยังชีพผู้สูงอายุและเบี้ยความพิการ**

1. ตรวจสอบรายชื่อของตัวเอง

2. กรณีผู้รับเงินเบี้ยยังชีพหรือผู้รับมอบอำนาจแจ้งรับเป็นเงิน

สดต้องมารับเงินให้ตรงตามวันเวลาที่กำหนด

3. เมื่อย้ายภูมิลำเนาจากอบต.เขาขาวไปอยู่ภูมิลำเนาอื่นต้อง

แจ้งข้อมูลเพื่อให้อบต.เขาขาวได้รับทราบ

4. ให้ผู้ที่รับเบี้ยยังชีพผู้สูงอายุและคนพิการแสดงการมีชีวิตอยู่ต่ออบต.เขาขาวระหว่างวันที่ 1 – 5 ตุลาคมของทุกปี

5. กรณีตายให้ผู้ดูแลหรือญาติของผู้สูงอายุหรือคนพิการของผู้รับเงินเบี้ยยังชีพแจ้งการตายให้อบต. ได้รับทราบ (พร้อมสำเนามรณบัตร) ภายใน 7 วัน

**ขั้นตอนการขอบัตรประจำตัวคนพิการ**

1. ไปพบแพทย์เฉพาะทางที่โรงพยาบาลเพื่อวินิจฉัยและออกเอกสารรับรองความพิการ

2. ดำเนินการทำบัตรประจำตัวคนพิการได้ที่สำนักพัฒนาสังคมและความมั่นคงของมนุษย์จังหวัด (ศาลากลางจังหวัดชั้น 1 ) โดยใช้เอกสารดังต่อไปนี้

2.1 เอกสารรับรองความพิการที่รับรองโดยแพทย์เฉพาะทาง (ตัวจริง)

2.2 รูปถ่ายขนาด 1 นิ้วจำนวน 2 รูป

2.3 สำเนาทะเบียนบ้านจำนวน 1 ฉบับ

2.4 สำเนาบัตรประจำตัวประชาชนจำนวน 1 ฉบับ

2.5 ถ้าคนพิการมีผู้ดูแลให้นำสำเนาบัตรประจำตัวประชาชนและสำเนาทะเบียนบ้านของผู้ดูแลคนพิการจำนวนอย่างละ 1 ฉบับ

3. กรณีบุคคลอื่นที่ไม่ใช่คนพิการและผู้ดูแลคนพิการมาติดต่อขอทำบัตรประจำตัวคนพิการให้นำหลักฐานตามข้อ 2.4 – 2.5 มาด้วย

4. หลังจากได้บัตรประจำตัวคนพิการให้ไปเปลี่ยนสิทธิ์ผู้พิการ (ท.74) ที่โรงพยาบาลส่งเสริมสุขภาพตำบลใกล้บ้านตามสิทธิ์หลักที่ใช้บัตรทองอยู่ (สำหรับผู้ที่ใช้สิทธิ์เบิกได้โดยตรงไม่ต้องทำตามข้อ 7)

**การต่ออายุบัตรประจำตัวคนพิการ**

การดำเนินการต่ออายุบัตรประจำตัวคนพิการสามารถต่อได้ที่สำนักพัฒนาสังคมและความมั่นคงของมนุษย์จังหวัดนครศรีธรรมราช (ศาลากลางจังหวัด) โดยใช้เอกสาร

ดังต่อไปนี้

1. สมุด/บัตรประจำตัวคนพิการเล่มเดิม

2. รูปถ่ายขนาด 1 นิ้วจำนวน 1 รูป

3. สำเนาบัตรประจำตัวประชาชนและสำเนาทะเบียนบ้านอย่างละ 1 ฉบับ

4. หลักฐานผู้ดูแลคนพิการมีผู้ดูแลใช้สำเนาบัตรประจำตัวประชาชนและสำเนาทะเบียนบ้านอย่างละ 1 ฉบับ

5. กรณีบุคคลอื่นที่ไม่ใช่คนพิการและผู้ดูแลคนพิการมาติดต่อขอต่ออายุบัตรประจำตัวคนพิการให้นำหลักฐานตามข้อ 3 – 4 มาด้วย

**การเปลี่ยนผู้ดูแลคนพิการ**

การดำเนินการเปลี่ยนผู้ดูแลคนพิการสามารถติดต่อได้ที่สำนักพัฒนาสังคมและความมั่นคงของมนุษย์จังหวัด (ศาลากลางจังหวัด) โดยใช้เอกสาร

ดังต่อไปนี้

1. สมุด/บัตรประจำตัวคนพิการเล่มเดิม

2. สำเนาบัตรประจำตัวประชาชนและสำเนาทะเบียนบ้านอย่างละ 1 ฉบับ

3. หลักฐานผู้ดูแลคนพิการคนเดิมใช้สำเนาบัตรประจำตัวประชาชนและ

สำเนาทะเบียนบ้านอย่างละ 1 ฉบับ

4. หลักฐานผู้ดูแลคนพิการคนใหม่ใช้สำเนาบัตรประจำตัวประชาชนและสำเนาทะเบียนบ้านอย่างละ 1 ฉบับ

5. หนังสือรับรองการเป็นผู้ดูแลคนพิการ

6. สำเนาบัตรประจำตัวข้าราชการของผู้รับรองจำนวน 1 ฉบับ

**ข้อแนะนำสำหรับการยื่นคำร้อง**

**เพื่อขอรับเงินเบี้ยยังชีพผู้ป่วยเอดส์**

1. ผู้ป่วยเอดส์มีสิทธิ์ได้รับเงินสงเคราะห์เบี้ยยังชีพผู้ป่วยเอดส์ต้องมีใบรับรองแพทย์ซึ่งออกให้โดยสถานพยาบาลของรัฐยืนยันว่าป่วยเป็นโรคเอดส์จริง

2. ผู้ป่วยเอดส์ต้องมีภูมิลำเนาอยู่ในเขตองค์การบริหารส่วนตำบลเขาขาว

3. การยื่นคำร้องขอรับเบี้ยยังชีพผู้ป่วยเอดส์สามารถยื่นคำร้องได้ที่งานสวัสดิการสังคมโดยนำหลักฐานมาเพื่อประกอบการยื่นดังนี้

3.1 ใบรับรองแพทย์ซึ่งออกให้โดยสถานพยาบาลของรัฐยืนยันว่าป่วยเป็นโรคเอดส์จริง

3.2 บัตรประจำตัวประชาชนฉบับจริง (พร้อมสำเนา)

3.3 ทะเบียนบ้านฉบับจริง (พร้อมสำเนา)

4. กรณีที่ผู้ป่วยเอดส์ไม่สามารถเดินทางมายื่นคำขอรับการสงเคราะห์ด้วยตนเองได้จะมอบอำนาจให้ผู้อุปการะมาดำเนินการแทนได้

5. กรณีผู้ป่วยเอดส์เป็นผู้สูงอายุหรือคนพิการหรือเป็นทั้งผู้สูงอายุและคนพิการสามารถดำเนินการได้ทั้งหมด

6. กรณีผู้ป่วยเอดส์ได้รับเบี้ยยังชีพผู้ป่วยเอดส์แล้วต้อมาได้ย้ายภูมิลำเนา(ย้ายชื่อในทะเบียนบ้าน) ไปอยู่ในเขตองค์กรปกครองส่วนท้องถิ่นผู้ป่วยเอดส์ต้องดำเนินการยื่นคำร้องขอรับเบี้ยยังชีพผู้ป่วยเอดส์อีกครั้ง ณองค์กรปกครองส่วนท้องถิ่นที่ย้ายภูมิลำเนาเข้าไปอยู่ใหม่ (เพื่อรับเงินเบี้ยยังชีพผู้ป่วยเอดส์) ซึ่งถ้าผู้ป่วยเอดส์ไม่ดำเนินการยื่นคำร้องขอรับเบี้ยยังชีพผู้ป่วยเอดส์อีกครั้ง ณ องค์กรปกครองส่วนท้องถิ่นที่ย้ายภูมิลำเนาเข้าไปอยู่ใหม่ผู้ป่วยเอดส์จะได้รับเงินเบี้ยยังชีพผู้ป่วยเอดส์ถึงเดือนที่ย้ายภูมิลำนาเท่านั้น

7. กรณีผู้ที่ได้รับเงินเบี้ยยังชีพป่วยเอดส์เสียชีวิตผู้ดูแลหรือญาติของผู้ป่วยเอดส์ที่เสียชีวิตต้องแจ้งให้สวัสดิการสังคมทราบภายใน 7 วัน ใบรับรองแพทย์จะต้องระบุว่าป่วยเป็นโรคเอดส์ /AIDs เท่านั้นหากระบุว่า

ป่วยเป็น HIV หรือภูมิคุ้มกันบกพร่องจะไม่เข้าหลักเกณฑ์การรับเงินสงเคราะห์